**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIV. 1/RUJAN 2018.

SANJA NIKČEVIĆ: AFIRMATIVNO I ARGUMENTRANO

(Iz osvrta na promociju nove knjige naše drage Sanje Nikčević, članice HKDPD-a; Matija Grgat i Sanja Nikčević)

**Tko će imati snage pohvaliti ono što je lijepo????**

Kazališni mozaik *Slika domovinskog rata u hrvatskom kazalištu 1990. – 2016. : Od svetišta do nametnute krivnje* dr.sc. Sanje Nikčević (profesorice na Umjetničkoj akademiji u Osijeku, teatrologinje i kazališne kritičarke) u Matici hrvatskoj 4.9.2018. bilo je prava gozba za um, duh i sluh. To je bilo predstavljanje njezine istoimene knjige (Alfa, 2018.) ali i završetak njezinog istraživanja teme Domovinskog rata u hrvatskoj drami i kazalištu u sklopu kojeg je već objavila tri knjige u izdavačkoj kući Alfa (*Antologija hrvatske ratne drame (1991. – 1995.)*,*Antologija hrvatske poratne drame : (1996. - 2011.)*  i *Kako prikazati ljudske rane na sceni* (Alfa, 2016.). U kratkom uvodnom govoru Božidar Petrač, urednik izdavačke kuće Alfa, istaknuo je da je to pravi pothvat jer u današnje vrijeme kad je teško objaviti jednu knjigu Sanja Nikčević i Alfa objavljuju četiri. One daju Hrvatskoj pregled svega što je nastalo unutar kazališta i dramskog stvaralaštva u Domovinskom ratu, koji se medijskim manipulacijama želi potisnuti iz svijesti i sjeća ga se tek prigodno uz važne datume i izbore.

Sanja Nikčević je, u svom poznatom stilu javnog nastupa kao profesora koji uživa u otkrivanju i prenošenju stečenog znanja na zanimljiv i jasan način objasnila svima nama ono što intuitivno osjećamo, a do čega je ona došla ozbiljnim istraživanjem ove problematike. Izgleda da je tema o Domovinskom ratu ključ kojim se mnoge brave otključavaju i klupko u kojem se mnoge niti raspetljavaju. Dakle, što smo sve saznali u ovom neobičnom predstavljanju koje je doista bilo mozaik – riječi, slike, zvuka i scenske igre – i koji je trajao dva sata ali je protekao u trenutku!!? / OVO JE UVOD, ZAKLJUČAK IMATE NA SLJEDEĆOJ STRANICI) →

**BOŽJA RIJEČ – RIJEČ ŽIVOTA**

 ***Pronikni me svega, Bože, srce mi upoznaj,  
 iskušaj me i upoznaj misli moje:***

***pogledaj, ne idem li putem pogubnim  
 i povedi me putem vječnim!***  (Ps 139 (138) 2 3-24)

→ **Na kraju ili tko će se usuditi afirmirati?**

Na kraju predstavljanja, nakon puna dva sata koja su držala pažnju slušatelja do kraja ispunjene velike dvorane Matice hrvatske, profesorica Zrinka Jelaska imala je potrebu zahvaliti Sanji Nikčević u ime svih slušatelja. Naglasila je bit Sanjina izlaganja: objasnila nam je zašto smo prestali ići u kazalište čak i ako kazalište volimo, osim na predstave koje nam preporuče ljudi koji znaju što želimo gledati. Zato što nas tamo čekaju scene koje nam ne daju zadovoljstvo, nego izazivaju otpor i mučninu jer se prikazuje besmislen svijet i apsurdne scene s čovjekom bez duše. A to nije istinski, zbiljski svijet, to nije svijet koji većina publike osjeća u svom srcu. Sanja Nikčević nam je otkrila ono što nas nisu naučili naši profesori u školi. Međutim, mogli bismo ih djelomično opravdati Sanjinom opaskom da smo svi mi na neki način pali pod utjecaj sekularističkog promicanja kritike kao potvrde naše intelektualnosti, pameti i hrabrosti. No, ne možemo ih opravdati ako i nakon ovako sjajno obrazloženog istraživanja strastvene tragateljice za istinom o čovjeku kroz istinu o kazalištu, ostanu gluhi i slijepi i ne potrude se slijediti istinu… Završna je rečenica Sanje Nikčević bila: „Ne bih željela da ova knjiga služio samo kao argument protiv Frljića, jer on nije problem. On je samo netko tko je trenutačno na najmoćnijoj poziciji u kazalištu, on može sve i zato je tu kritiku doveo do kraja – do praznog krika i bijesa. Problem je da on time gubi onu pravu bit kazališta koje nas uzdiže i ojačava jer to može samo ako nam pokazuje probleme, ali unutar svijeta koji ima smisla, ako pokazuje i neka rješenja problema. Ono što bih željela da svatko od nas osvijesti: kada se zadnji puta usudio nešto pohvaliti jer je lijepo ili dobro, afirmirati nešto u što vjeruje... jer samo to ima smisla to će nam vratiti i onu pravu bit kazališta ali i ostale naše djelatnosti njihovoj biti.“ (SANJINE ARGIMENTE POTRAŽITE U KNJIZI ILI POGLEDAJTE SNIMKU PROMOCIJE NA YOU TUBEU)

**PRONAĐI SVOJ LIJEK**

  *Uđi u svoje srce i hodaj u prisutnosti Zaručnika, koji ti je uvijek prisutan i miluje te.*

*Duša koja hoda u ljubavi niti se sama umara niti umara drugoga.*

sv. Ivan od Križa

**POZIV NA TRIBINU**

**TEMA:  PRIPRAVE ZA HODANJE I BRAK**.

**PREDAVAČ:**  **fra VATROSLAV FRKIN**

**ČETVRTAK, 20. rujna 2018. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

PISCI O BIBLIJI

„Vratio sam se Bogu kao izgubljeni sin. Zahvaljujem moje rasvjetljenje čitanju jedne jedine stare i jedinstvene knjige, koja ne razočarava, knjige koja nas gleda s blagoslovom i dobrotom. Ta knjiga je Biblija. „ (Heinrich Heine)

 „U četiri godine mojega progonstva, imao sam kod sebe jednu jedinu knjigu. Imao sam je pod svojim jastukom i čitao sam svaki dan iz nje. Razmišljao sam o svakoj riječi, naučio sam je napamet i našao u njoj utjehu i pomoć.“ (F. M. Dostojevski)

Najviše me uznemiruju ne ona biblijska mjesta koja ne razumijem, nego ona koja razumijem, a ne živim po njima. – Mark Twain

"Ide [vremenom](https://hr.wikiquote.org/wiki/Vrijeme) i prostorom kao vječna putnica, od ruke do ruke, od [srca](https://hr.wikiquote.org/wiki/Srce) do srca, od [oka](https://hr.wikiquote.org/w/index.php?title=Oko&action=edit&redlink=1) do oka; pisana je i za tebe." (nepoznati autor)

USVRHOVLJENA SOL

„Vi ste sol zemlje…“

Vi i ja.

A kakva sol? 

Reče naš pater Stanković:

„Usvrhovljena sol.“

Tamo gdje treba,

onoliko koliko treba,

nevidljiva, a prisutna,

poželjna, daje okus

i postiže svrhu.

Važno je biti „usvrhovljena sol.“

S ovogodišnjih duh. vježbi

šalje vam s ljubavlju Ana Cindarić.

VESELE VIJESTI

Odjel HKDPD-a Zagreb - istok organizirao je dva divna predavanja. Prvo je imao naš član dr. IVO SOLJAČIĆ 10. siječnja o. g. na temu: „ Sv. Pavao – apostol ljubavi“. Otkrio nam je posebnosti koje nismo još čule i potkrijepio slikama.

05. rujna o. g. predavanje „Prva pomoć u kući“ održala nam je uz prezentaciju gđa RUŽICA VALENT, diplomirana medicinska sestra. Pitanjima skoro nije bilo kraja.

Oba predavanja su oduševila slušateljstvo! Obojica predavača to bi rado i drugdje učinila, ako ima zainteresiranih.

(Dinka Mock i Ana Cindarić)

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** [matija@net.hr](mailto:matija@net.hr)

Vratio sam se Bogu kao izgubljeni sin. Zahvaljujem moje rasvjetljenje čitanju jedne jedine stare i jedinstvene knjige, koja ne razočarava, knjige koja nas gleda s blagoslovom i dobrotom. Ta knjiga je Biblija. – Heinrich Heine

U četiri godine mojega progonstva, imao sam kod sebe jednu jedinu knjigu. Imao sam je pod svojim jastukom i čitao sam svaki dan iz nje. Razmišljao sam o svakoj riječi, naučio sam je napamet i našao u njoj utjehu i pomoć. – Dostojevski

Ako naši generali i zapovjednici nisu spremni voditi nas u borbu protiv tijela, svijeta i đavla živeći čiste živote i govoreći protiv homoseksualnosti, onda mi, laici, moramo hrabro nastaviti sami, jer je bolje umrijeti za istinu nego da se skriva iza njihovih okrutnih ovratnika i zaljubljenika.

Svima onim herojskim biskupima i svećenicima čiji je ured prigušen požudama i ponosom nekolicine, a sada će prouzročiti progonstvo za ostatak života, zahvaljujući što ste ostali vjerni. Nikada nemojte zaboraviti riječi našeg Gospodina: "Blagoslovljen si kad vas ljudi vrijeđaju i progone te progone sve vrste zla protiv vas na laž. Radujte se i radujte se jer je vaša nagrada velika na nebu, jer su tako ljudi progonili proroke koji su bili pred vama "(Matej 5,1-12).

Evo svjedočanstva što ga  je prorekao sveti Nil, grčki svetac pko 1600-te godine. Ovo proročanstvo zanimljivo je jer je prorokovano gotovo 400 godina od današnjeg doba a govori li istinu, prosudite sami.

“Oko sredine dvadesetog stoljeća, ***kada će vrijeme Antikrista biti blizu***, potamnit će ljudima razum. Čovječanstvo se neće moći više prepoznati. Bit će muževa i žena koji se neće moći razlikovati zbog svog besramnog ponašanja, niti u načinu niti u vrsti njihove odjeće kao ni po nošenju kose. Ljubav će nestati. Kršćanski pastiri, tj. biskupi i svećenici će ohladiti u vjeri i revnosti te više neće biti sposobni razlikovati dobro od zla. Moralni zakon i kršćanska predaja će se mijenjati. Ljudi više neće vježbati krepost čednosti, skromnosti i poniznosti. Zablude će biti na dnevnom redu. Laž i ljudske strasti zauzimat će nepojmljive razmjere. Bludnost, rastave braka, podzemne aktivnosti, kao teror i smrt bit će u ljudskom društvu kao pravilo. U tom budućem vremenu će ljudi radi svojih zabluda izgubiti krsnu milost. Oni neće više imati grižnje savjesti.”

Ovim riječima sv. Nil prorekao je dolazak seksualne revolucije, pomračenje razuma, legalizaciju devijacija i izopačenosti i zaglupljivanje čitavog čovječanstva. Predvidio je pojavu genderizma, homoseksualizma, uništenje obitelji, rastave….a sve to kako je rekao, u vremenu koje prethodi dolasku Antikrista, čime zapravo potvrđuje osjećaje mnogih ljudi koji osjete da je vrijeme u kojem mi živimo vrijeme Antikrista.

Nisam od onih koji vide samo ružičaste livade i cvijeće, leptiriće i laste, a ne vide stršljene, ose i šikare, niti sam od onih koji vide samo katastrofu i kraj svijeta. Nastojim gledati kršćanski trijezno znajući da „sotona obilazi kao ričući lav gledajući koga da proždre“, ali ne gubeći iz vida da Bog uvijek i u svemu ima zadnju riječ, da sve okreće na dobro onima koji ga ljube. Dakle, nisam pesimist jer bi to bilo proturječno našoj vjeri i mom osobnom životnom iskustvu.

Ipak, gledajući što se događa oko nas, moram reći da sam razočarana trenutnom situacijom sveopće šutnje na sve ono što nam se događa, kao da je sve u najboljem redu. Ili vlada omerta na svim područjima.